Sekolah Berasrama Penuh

thumb

Sekolah Berasrama Penuh (SBP) (Fully Residential School) merupakan kumpulan sekolah menengah berasrama yang diwujudkan bagi menyediakan suasana persekolahan yang terancang, terkawal dan kondusif bagi mengembangkan potensi murid yang cemerlang ke arah melahirkan modal insan berkualiti. Perkembangan SBP mula diberi penekanan oleh kerajaan melalui Dasar Ekonomi Baru yang dilaksanakan melalui Rancangan Malaysia Kedua (1975-1980).

Sejarah
Sejarah penubuhan SBP bermula pada tahun 1890, ketika R.O. Winsted menjadi Timbalan dan kemudiannya menjadi Pengarah Pelajaran Tanah Melayu.  Pada tahun tersebut “The Selangor Raja School” ditubuhkan sebagai memulakan langkah melahirkan elit Melayu daripada kalangan istana dan anak-anak pembesar negeri, menerusi pendidikan aliran Inggeris. Pada tahun 1894, sekolah ini telah ditutup untuk tujuan pengubahsuaian dan dilahirkan semula dalam bentuknya yang baru pada tahun 1905 di Kuala Kangsar, yang sehingga hari ini dikenali sebagai The Malay College Kuala Kangsar (MCKK).

Sultan Perak (Sultan Idris) dalam Persidangan Raja-Raja (DURBAR) pada tahun 1903 yang mengkritik dasar pentadbiran Inggeris, khususnya dalam hal pendidikan orang Melayu dengan mengatakan ia “hanya menghasilkan petani dan nelayan Melayu yang lebih baik”. Sultan Perak sendiri telah menawarkan lokasi penubuhan MCKK di tapak sekarang ini, dengan tujuan “for the education of the Malays of good family and for the training of Malay boys for admission to certain branches of the government service”. Pada tahun 1947, “Malay Girl College” ditubuhkan di Kuala Lumpur, kemudiannya berpindah ke Seremban, Negeri Sembilan dan dikenali sebagai Kolej Tunku Kurshiah sehingga sekarang, sempena nama Raja Permaisuri Agong yang pertama.

Pada September 1955, sebuah Jawatankuasa Pelajaran telah ditubuhkan yang akhirnya melahirkan Penyata Razak pada tahun 1956. Laporan Penyata Razak kemudiannya diluluskan dan menghasilkan Ordinan Pelajaran 1957. Penyata Razak telah mencadangkan penubuhan enam buah Sekolah Berasrama Penuh (SBP) iaitu, Sekolah Dato’ Abdul Razak (1956), Sekolah Tun Fatimah (1956), Sekolah Tuanku Abdul Rahman (1957), Sekolah Menengah Sultan Abdul Halim (1963), Sekolah Alam Shah (kini dinamakan Sekolah Sultan Alam Shah, 1963) dan Sekolah Seri Puteri (1968).

Pada tahun 1955, Kolej Islam Malaya telah ditubuhkan di atas tapak bekas istana, yang diwakafkan oleh Sultan Hisamuddin Alam Shah di Klang, Selangor.  Pada tahun 1966, kolej ini berpindah ke Jalan Universiti di Petaling Jaya, Selangor. Pada tahun 1967, setelah kerja-kerja pengubahsuaian selesai, kolej ini berpindah semula ke Klang dan diberi nama Kolej Islam Klang. Pada tahun 1972, pentadbiran kolej ini diambil alih sepenuhnya oleh Kementerian Pendidikan Malaysia dan dinamakan sebagai Kolej Islam Sultan Alam Shah (KISAS). 

Antara tahun 1973 hingga 1975, 10 buah SBP yang lain telah dibina menerusi Rancangan Malaysia Kedua. Penubuhan ini bertujuan untuk memberi peluang pendidikan sains kepada pelajar dari kawasan luar bandar.

Sehingga kini, Malaysia telah mempunyai 71 buah SBP: 11 buah SBP Premier, 45 buah Sekolah Menengah Sains (SMS), 12 buah Sekolah Berasrama Penuh Integrasi (SBPI) dan tiga buah Sekolah Menengah Agama Persekutuan (SMAP). Enam buah SBP merupakan sekolah lelaki dan enam buah SBP yang lain merupakan sekolah perempuan.

 Jenis Sekolah Berasrama Penuh 

 SBP Premier 
SBP Premier terdiri daripada beberapa buah sekolah berasrama penuh yang terawal ditubuhkan dan kebanyakannya diiktiraf sebagai sekolah berprestasi tinggi. Sehingga kini terdapat 11 buah sekolah yang tergolong dalam SBP Premier.

 Sekolah Menengah Sains (SMS) 
Konsep Sekolah Menengah Sains (SMS) mula ditubuhkan pada tahun 1973 apabila kemajuan pendidikan di kalangan murid luar bandar, khususnya dalam bidang sains mendapat perhatian daripada pemimpin negara. Oleh itu, antara projek penting yang perlu dilaksanakan dalam Rancangan Malaysia Kedua dinyatakan sebagai: "an important project in the plan is the establishment of ten pilot residential secondary science schools to provide added educational opportunities for pupils from rural areas to pursue their education in science subjects.”Kerajaan Malaysia, p. 237.

Sebanyak 10 buah Sekolah Menengah Sains yang terawal telah dibina di dalam Rancangan Malaysia Kedua. Sehingga kini, terdapat 46 buah Sekolah Menengah Sains yang telah dibina di serata negara. SESS menjadi Sekolah Menengah Sains yang paling baharu dibuka iaitu pada tahun 2024.
 Sekolah Menengah Agama Persekutuan (SMAP) 
Konsep Sekolah Menengah Agama Persekutuan (SMAP) mula ditubuhkan pada Januari 1982 atas cadangan Pengarah Bahagian Pendidikan Islam di Kementerian Pendidikan Malaysia pada waktu itu, Tan Sri Dr Abdul Hamid Othman. Idea ini muncul kerana kesedaran Majlis Agama Islam Wilayah Persekutuan pada ketika itu untuk membina sekolah Agama Islam di Kuala Lumpur. SMAP Labu merupakan SMAP pertama yang telah ditubuhkan pada tahun 1982. Sehingga kini terdapat tiga buah SMAP di serata negara iaitu di Negeri Sembilan, Selangor dan Pahang.

 Sekolah Berasrama Penuh Integrasi (SBPI) 
Konsep Sekolah Berasrama Penuh Integrasi (SBPI) mula ditubuhkan pada tahun 2002. Pada tahun 2025, empat buah Sekolah Menengah Kebangsaan Agama (SMKA) yang dinaik taraf sebagai SBP mula beroperasi. Sekolah-sekolah ini dinamakan sebagai Sekolah Berasrama Penuh Integrasi (SBPI). Konsep integrasi menggabungkan 3 aliran iaitu Aliran Sains Tulen, Aliran Sains Tulen Agama dan Aliran Sains Teknikal. Sehingga kini terdapat 12 buah SBPI di seluruh negara.

 Program Tahfiz Model Ulul Albab (TMUA) 
Pada tahun 2014, SMAP Bentong menjadi SBP pertama yang melaksanakan program Tahfiz Model Ulul Albab (TMUA). Bagi SBP tersebut, para pelajar perlu menamatkan hafazan Al-Quran dalam tempoh lima tahun persekolahan. Sehingga kini terdapat empat SBP yang telah melaksanakan program ini termasuklah SBPI Batu Rakit, SBPI Rawang, SMAP Bentong dan SBPI Selandar.

 Tradisi SBP 
Terdapat beberapa tradisi dan kejohanan SBP yang berprestij. Tradisi dan kejohanan berikut ialah:

 Hari Kecemerlangan SBP, HKSBP
 Bahas Piala Perdana Menteri
 Pertandingan SBP Wind Orchestra
 Kejohanan Ragbi SBP 7 sebelah 
 Kejohanan Ragbi SBP 10 Sebelah
 Nadwah Kepimpinan Islam, NKI
 Malaysia International Young Inventors Olympiad (MIYIO)
 Fully Residential Schools' International Symposium (FRSIS) antarabangsa 
 Pertandingan Gamelan dan Caklempong

 Falsafah SBP 
Pendidikan di sekolah berasrama penuh adalah suatu usaha berterusan bagi menyediakan suasana persekolahan dan pembelajaran yang terancang, terkawal dan sempurna untuk memupuk dan memperkembangkan kebolehan pelajar-pelajar berpontensi ke arah kecemerlangan sebagai insan dan warganegara yang seimbang dan bertanggungjawab terhadap tuntutan agama, bangsa dan negara.

 Matlamat SBP 
 Mewujudkan peluang untuk pelajar yang berpotensi terutamanya dari kawasan dari luar bandar bagi mendapatkan pendidikan dengan kemudahan yang teratur, sempurna dan terkini dalam iklim persekolahan yang kondusif.
 Memperbanyakkan peluang pelajar bumiputera mendapat pendidikan berkualiti sebagai persediaan ke arah pendidikan tinggi untuk memenuhi keperluan negara.
 Melahirkan pelajar-pelajar yang mempunyai kepimpinan cemerlang melalui pendedahan hidup bermasyarakat sarwajagat.
 Melahirkan insan dan warganegara yang bertanggungjawab, berilmu, beriman dan beramal sesuai dengan nilai-nilai hidup masyarakat Malaysia.
 Melahirkan pelajar-pelajar yang mempunyai kemampanan sahsiah yang mampu menghadapi alam remaja.
 Melahirkan kesedaran kepada seluruh warga SBP supaya dapat menghayati matlamat kecemerlangan SBP.
 Mewujudkan warga SBP yang mengamalkan budaya penyayang.
 Melahirkan kejituan semangat patriotisme di kalangan pelajar SBP.
 Menghasilkan pelajar-pelajar yang dapat menguruskan kerja-kerja dengan cekap, pantas, tepat dan bijaksana.
 Menjayakan program pendidikan menengah yang berorientasikan sains bagi mewujud tuntutan wawasan 2020. 

Senarai SBP 
+Bil Sekolah Berasrama PenuhJenis Singkatan Zon Tahun ditubuhkan Moto Laman web rasmi sekolah1 30px Kolej Melayu Kuala Kangsar (The Malay College Kuala Kangsar) SBP Premier MCKK  Utara  1905  Fiat Sapientia Virtus (Kebijaksanaan Mutu Manusia)  2 30px Kolej Tunku KurshiahSBP Premier KTK, TKC  Selatan  1947  Rajin dan Usaha, Tangga Kemajuan  3 30px Kolej Islam Sultan Alam ShahSBP Premier KISAS  Tengah  1955  Bersama Merangkul Keunggulan  []4 30px Sekolah Dato' Abdul RazakSBP Premier SDAR  Selatan  1956  Berilmu untuk Berjasa  5 30px Sekolah Tun FatimahSBP Premier STF  Selatan  1956  Berusaha Tangga Kejayaan  6 30px Sekolah Tuanku Abdul RahmanSBP Premier  STAR  Utara  1957  Ilmu Panduan Hidup  7 30px Sekolah Menengah Sultan Abdul HalimSBP Premier JENAN  Utara  1963  Belajar dan Berbakti  8 30px Sekolah Sultan Alam ShahSBP Premier SAS  Tengah  1963  Chita, Usaha, Jaya  9 30px Sekolah Seri PuteriSBP Premier SSP  Tengah  1968  Ilmu, Usaha, Jaya  10 30px Sekolah Menengah Sains JohorSMSSCORE Selatan  1973  Budi, Karya, Bakti, Ikhlas  11 30px Sekolah Menengah Sains Muzaffar SyahSMS MOZAC  Selatan  1973  Bersikap Membina  12 30px Sekolah Menengah Sains SelangorSMS SMSS  Tengah  1973  Budi, Usaha, Bakti  13 30px Sekolah Menengah Sains Sultan Haji Ahmad ShahSMS SEMSAS  Timur  1973  Hidup Berjasa  14 30px Sekolah Menengah Sains Sultan MahmudSBP PREMIER SESMA  Timur  1973  Disiplin, Kualiti, Dedikasi  15 Sekolah Menengah Sains Sultan Mohamad JiwaSMS SEMUJI  Utara  1973  Berilmu dan Berbudi  16 30px Sekolah Menengah Sains Tengku Muhammad Faris PetraSBP Premier FARIS  Timur  1973  Sains Asas Kemajuan  17 30px Sekolah Menengah Sains Tuanku JaafarSMS STJ  Selatan  1973  Maju Sempurna  18 30px Sekolah Menengah Sains Tuanku Syed PutraSMS SYED PUTRA Utara  1973  Tekun, Usaha, Jaya 19 30px Sekolah Menengah Sains Tun Syed Sheh ShahabudinSMS TUN SYED  Utara  1973  Ilmu Asas Kemajuan  20 30px Sekolah Menengah Agama Persekutuan LabuSMAP SMAPL  Selatan  1982  Ilmu, Iman, Amal  21Sekolah Menengah Sains DungunSMS SMSD  Timur  1982  Berilmu, Berdisiplin, Berbakti  22 30px Sekolah Menengah Sains Raja Tun Azlan ShahSMS SERATAS  Utara  1982  Berdisiplin, Berilmu, Berbakti  23 30px Sekolah Menengah Sains Tengku Abdullah RaubSMS SEMESTA  Timur  1983  Ilmu, Amal, Budi  24 30px Sekolah Menengah Sains MachangSMS SMACH  Timur  1983  Berilmu, Berusaha, Berbakti  25Sekolah Menengah Sains MuarSMS SAMURA  Selatan  1983  Berilmu, Berbakti  26 30px Sekolah Menengah Sains SabahSMS SMESH  SQL  1984  Teguh, Setia, Budi  27 30px Sekolah Menengah Sains Teluk IntanSMS SEMESTI  Utara  1984  Ilmu Teras Hidup  28 30px Sekolah Menengah Sains LabuanSMS SMEXCEL  SQL  1985  Usaha, Jaya, Bakti  29 30px Sekolah Menengah Sains Lahad DatuSMS SHIELD  SQL  1988  Berilmu, Bersatu, Terus Maju  30 30px Sekolah Menengah Agama Persekutuan KajangSMAP SMAPK  Tengah  1989  Ilmu, Iman, Amal  31 30px Sekolah Sains Sultan Haji Ahmad Shah PekanSMS SHAH Pekan  Timur  1989  Ilmu, Amal, Budi  32 30px Sekolah Menengah Sains MiriSMS SAINSRI  SQL  1990  Berusaha, Berilmu, Beramal  33 30px Sekolah Menengah Sains Kuching SMS SAINSKU  SQL  1994  Berilmu, Berwawasan  34 30px Sekolah Menengah Sains Pokok SenaSMS SAINA  Utara  1995  Berilmu, Beramal, Bertaqwa  35 30px Sekolah Menengah Sains Kota TinggiSMS SAKTI  Selatan  1996  Ilmu, Bakti, Kualiti  36 Sekolah Menengah Sains Kuala SelangorSMS KUSESS  Tengah  1996  Berilmu, Beramal, Berbakti  37 30px Sekolah Menengah Sains Pasir PutehSMS SCIPP  Timur  1998  Ilmu, Amal, Gemilang  38 30px Sekolah Menengah Sains Kuala TerengganuSMS SESTER  Timur  2000  Menjana Kecemerlangan Jati Diri 39 30px Sekolah Menengah Sains Hulu SelangorSMS SEMASHUR  Tengah  2000  Usaha, Amal, Bakti  40 30px Sekolah Berasrama Penuh Integrasi JempolSBPI INTEJ  Selatan  2002  Ilmu Memantapkan Iman  41 30px Sekolah Berasrama Penuh Integrasi RawangSBPI SEPINTAR  Tengah  2002  Sumber Penjana Muslim Bestari  42 30px Sekolah Berasrama Penuh Integrasi Sabak BernamSBPI INTESABER  Tengah  2002  Ilmu, Iman, Istiqamah  43 30px Sekolah Berasrama Penuh Integrasi TemerlohSBPI INSOFT  Timur  2002  Ilmu, Iman, Amal  44 30px Sekolah Menengah Sains Tuanku MunawirSMS SASER  Selatan  2002  Berilmu, Beriman, Berbakti  45 30px Sekolah Berasrama Penuh Integrasi Tun Abdul RazakSBPI INSTAR  Timur  2003  Beyond Success 46 30px Sekolah Berasrama Penuh Integrasi SelandarSBPI SISME  Selatan  2003  Cemerlang, Berwawasan  47 30px Sekolah Berasrama Penuh Integrasi Batu RakitSBPI BRAINS  Timur  2003  Berilmu, Berakhlak, Berkualiti  48 30px Sekolah Berasrama Penuh Integrasi GombakSBPI INTEGOMB  Tengah  2003  Benar, Tepat, Efektif  49 30px Sekolah Berasrama Penuh Integrasi GopengSBPI I-GOP  Utara  2003  Ilmu, Amal, Iman  50 30px Sekolah Berasrama Penuh Integrasi KuantanSBPI INTEK  Timur  2003  Membentuk Generasi Pemimpin  51 30px Sekolah Menengah Sains Alam ShahSMS ASIS  Tengah  2003  Menzahirkan Pemimpin Bertaraf Dunia  52 30px Sekolah Menengah Sains Seri PuteriSMS SESERI  Tengah  2003  Proaktif, Inovatif, Efektif  53 30px Sekolah Menengah Sains Sultan IskandarSMS ISKANDAR  Selatan  2003  Sepakat, Bestari, Progresif, Inovatif  54 30px Sekolah Berasrama Penuh Integrasi Kubang PasuSBPI I-KUPS  Utara  2004  Cemerlang, Gemilang, Terbilang  55 30px Sekolah Menengah Sains Bagan DatohSMS SABDA  Utara  2009  Unggul Terbilang  56 30px Sekolah Menengah Sains Kepala BatasSMS SAKBA  Utara  2009  Kualiti Pemangkin Kecemerlangan  57 30px Sekolah Menengah Sains Kubang PasuSMSKUPSIS Utara  2009  Sukses, Kreatif, Produktif  58 30px Sekolah Menengah Sains RembauSMS SEMESRA  Selatan  2009  Tekun, Bersatu, Berjaya, Terbilang  59 30px Sekolah Menengah Sains TapahSMS SESTA  Utara  2010  Berilmu, Bertakwa  60 30px Sekolah Menengah Sains Hulu TerengganuSMS SAHUT  Timur  2011  Menjana Kecemerlangan Jati Diri 61 30px Sekolah Menengah Sains SembrongSMS SASEM  Selatan  2011  Ihsan, Ilmu, Khalifah  62Sekolah Menengah Sains SetiuSMS SAIS  Timur  2011  Ilmu, Sahsiah, Gemilang  63 30px Sekolah Menengah Sains BantingSMS BASiS  Tengah  2012  Berilmu, Beramal, Berbakti  64 30px Sekolah Menengah Sains Batu PahatSMS SEHEBAT  Selatan  2012  Integriti, Kredibiliti, Inovatif  65 30px Sekolah Menengah Agama Persekutuan BentongSMAP SUPERB  Timur  2013  Melangkaui Kecemerlangan  66 30px Sekolah Menengah Sains JeliSMS JeSS  Timur  2013  Ilmu, Amal, Taqwa  67 30px Sekolah Menengah Sains Kuching UtaraSMS SAKURA  SQL  2013  Ilmu, Integriti, Iltizam 68 30px Sekolah Menengah Sains Tuanku Aishah RohaniSMS SGS  Selatan  2014  Modal Insan Aspirasi Negara  69 Logo SM Sains Gua Musang|30px Sekolah Menengah Sains Gua MusangSMSGUAMSSTimur2015Ilmu, Budi, Kebijaksanaan70 Akademi Sains PendangSMSPENDETAUtara2021Nurturing Leaders in Humanising Technology71 Sekolah Menengah Sains Alor GajahSMSSAGASelatan2023Beriman, Berilmu, Berjasa72Sekolah Menengah Sains SegamatSMSSESSSelatan2024Holistik, Inovatif, Progresif

Rujukan

Lihat juga
 Maktab Rendah Sains MARA
 Sekolah Berprestasi Tinggi
 Sekolah Kluster Kecemerlangan
 Sekolah Menengah Teknik
 Sekolah Sukan Malaysia
 Senarai sekolah menengah di Malaysia

 Pautan luar 
 Laman web Sekolah Berasrama Penuh
 Soalan Lazim Pengambilan Murid SBP





Kategori:Sekolah di Malaysia mengikut jenis